《念奴娇·凤凰山下》
明代·张红桥

凤凰山下，恨声声玉漏、今宵易歇。三叠阳关歌未竞，哑哑栖鸟歇别。含怨吞声，两行清泪，渍透千重铁。重来休问，尊前已是愁绝。
还忆浴罢描眉，梦回携手，踏碎花间月。漫道胸前怀豆蔻，今日总成虚设。桃叶津头，莫愁湖畔，远树云烟叠。寒灯旅邸，荧荧与谁闲说？

作者简介：福建闽县人，居红桥之西，因自号红桥。聪敏善诗文。豪右争欲委禽，红桥不可，欲得才如李青莲者事之。后归福清林鸿，鸿游金陵，感念成疾卒。